Ali Mohamed Gedi ( Somali , Larabci: علي محمد جيدي‎ ) (an haife shi a ranar 2 ga watan Oktoban shekara ta 1952), wanda aka fi sani da Ali Gedi, kasance Firayim Minista na gwamnatin rikon kwarya ta Kasar Somaliya daga shekara ta 2004 zuwa shekara ta 2007. Ba a san shi sosai ba a fagen siyasa lokacin da aka nada shi a matsayin firaminista a watan Nuwamban shekara ta 2004. Yana da alaƙa da ƙabilar Abgaal na Mogadishu ta dangin Hawiye, ɗaya daga cikin manyan iyalai huɗu na Kasar Somaliya. Da kyar ya tsira daga harin kunar bakin wake da aka kai gidansa wanda ya yi sanadin mutuwar akalla mutane bakwai a ranar 3 ga watan Yunin shekara ta 2007. An haifi Ali Mohamed Gedi a Mogadishu, Somalia a shekara ta 1952. Ya fito ne daga Abgaal daga cikin Hawiye. Gedi ya tashi daga wurin mahaifiyarsa. Mahaifin Gedi ya kasance hafsan soja, kuma a shekara ta 1978 ya shiga hukumar tsaro ta farin kaya ta Kasar Somaliya (NSS) a karkashin mulkin Siad Barre a mukamin Kanar. Gedi ya yi karatu a Jamal Abdul Nasser High School a garin Mogadishu, yana kammala karatu a shekara ta 1972.